1972 में आई सीता और गीता ने सफलता और इंडस्ट्री में महिला सशक्तिकरण के वो आयाम रच दिए,जिसका उदाहरण आज तक दिया जाता हैं. इस फिल्म में हेमा ने डबल रोल निभाया था. नयी-नयी तकनीकों के प्रयोगों के दौर में हेमा को ये फिल्म मिलना उनके साथ ही उस जमाने के सभी अभिनेत्रियों के लिए एक उम्मीद की किरण थी, क्यूंकि इससे पहले तक अभिनेत्रियों का फिल्मों में रोल बहुत सीमित और संकुचित हो चूका था. अभिनेत्री के लीड रोल के साथ बनने वाली फिल्मे भी उस जमाने की स्थापित अभिनेत्रियों को ही मिल सकती थी,जबकि हेमा तब तक इंडस्ट्री के लिए ज्यादा पुराना और अनुभवी चेहरा नहीं थी. इस फिल्म में हेमा को 2 तरह की लड़कियों के किरदार को निभाते हुए अपनी अभिनय प्रतिभा को साबित करने का मौका मिला, बल्कि तब तक समाज में महिला की कमजोर और अबला नारी के रूप में स्थापित छवि को तोड़ने का साहस भी हेमा ने ही किया.